b'\n_START_ARTICLE_\nEnologija\n_START_PARAGRAPH_\nEnologija je veda o predelovanju grozdja in negi vin. Ime je skovanka gr\xc5\xa1kih izrazov oenos (\xce\xbf\xce\xaf\xce\xbd\xce\xbf\xcf\x82) - vino in kon\xc4\x8dnice ologs (\xce\xbb\xcf\x8c\xce\xb3\xce\xbf\xcf\x82), ki pomeni veda. Enologija se ukvarja s pridelavo vina od trgatve naprej. Enologija se ukvarja tudi z vsemi drugimi alkoholnimi pija\xc4\x8dami, ki se izdelujejo iz vina. Tako enologi po navadi sodelujejo tudi pri proizvodnji konjaka, brandyja, pa tudi pri izdelavi vinskega kisa. Kot veda se enologija naslanja v veliki meri na naravoslovne znanosti, kot so kemija, biokemija, mikrobiologija in fizika ter jih postavlja v prakso. Strokovnjak za enologijo se imenuje enolog.'